John Joseph Cantwell

John Joseph Cantwell (født 1. desember 1874 i Limerick i County Limerick i Irland. død 30. oktober 1947 i Los Angeles i California i USA) var en irskfødt amerikansk katolsk prelat og den første erkebikop av Los Angeles.

Liv og virke

Prest
Cantwell ble utdannet i Irland ved Jesuit Crescent College i Limerick og St. Patrick's College i Thurles, ble ordinert til prest 18. juni 1899 for det amerikanske bispedømmet Monterey-Los Angeles.

Biskop
21. september 1917 ble han utnevnt til biskop av Monterey-Los-Angeles. Han ble ordinert til biskop 5. desember samme år av erkebiskopen av San Francisco, Edward Joseph Hanna; medkonsekratorer var Thomas Grace, biskop av Sacramento, og Joseph Sarsfield Glass, biskop av Salt Lake.

Med delingen av bispedømmet Monterey-Los-Angeles i bispedømmene Monterey-Fresno i nord, og og Los-Angeles-San Diego i sør, den 1. juni 1922, ble Cantwell utnevnt til den første biskop av Los-Angeles-San-Diego. Så bidro han til å iverksette  deling av også dette bispedømmet ved å splitte ut bispedømmet San Diego og elevere Los Angeles til erkebispedømme; han ble med dette den første erkebiskopen av Los Angeles.

Erkebiskop
Erkebiskop Cantwell grunnla et gutteseminar og et presteseminat, 16 hospitaler og klinikker, 205 menigheter, 34 high schools, og 43 menighetsskolers. Under hans tid vokste antallet katolikker i erkebispedømmet fra 178.000 til 601.000. I 1933 etablerte han Catholic Motion Picture Actors Guild of America, som utviklet seg til National Legion of Decency.

Erkebiskop Cantwell var opptatt av ikke-engelsktalende katolikker i erkebispedømmet, og grunnla 50 spanskspråklige (Hispanic) menigheter og misjoner. Han var en sterk støtte av Cristerobevegelsen, særlig tidlig i 1930-årene etter at de tapte i den væpnede konflikten de stod i mot den sekularistiske meksikanske regjering. Mange landsforviste meksikanske geistlige fikk tilflukt i bispedømmet Los Angeles på denne tiden. 

Skuespillerne Spencer Tracy, Bing Crosby, Irene Dunne, Pat O'Brien, June Marlowe, James Cagney, Loretta Young, Frank McHugh og andre katolikker i filmbransjen var på vewnnskapelig for med erkebiskop Cantwell. Hans begravelse i 1947 i Cathedral of Saint Vibiana hadde deltagelse av perlater fra hele USA, som kardinal Francis Spellman fra New York, og medlemmer av filmindustrien og flyindustrien.

Cantwells levninger er senere havnet i mausoleet i Cathedral of Our Lady of the Angels i Los Angeles.

Episkopalgenealogi 
Hans episkopalgenealogi er:
 Kardinal Scipione Rebiba (1504–1577) 
 Kardinal Giulio Antonio Santori (1532–1602) * bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566–1622) *1604
 Kardinal Ludovico Ludovisi (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Pave Benedikt XIII (1649–1730) *1675
 Pave Benedikt XIV (1675–1758) *1724
 Pave Klemens XIII (1693–1769) *1743
 Kardinal Alessandro Mattei (1744–1820) *1767
 Kardinal Pietro Francesco Galleffi (1770–1837) *1819
 Kardinal Giacomo Filippo Fransoni (1775–1856) *1822
 Kardinal Carlo Sacconi (1808–1889) *1851
 Kardinal Edward Henry Howard of Norfolk (1829–1892) *1872
 Kardinal Mariano Rampolla del Tindaro (1843–1913) *1882
 Kardinal Rafael Merry del Val y Zulueta (1865–1930) *1900
 Kardinal Giovanni Vincenzo Bonzano (1867–1927) *1912
 Erkebiskop Edward Joseph Hanna (1860-1944) *1912
 Erkebiskop John Joseph Cantwell (1874-1947) *1917

Referanser 

Katolske biskoper fra USA
Ikkeamerikanske katolske biskoper i USA
Linjen Rebiba
Personer fra Limerick